Twee tieners kort ná kaping vasgetrek | Maroela Media
Twee tieners kort ná kaping vasgetrek
29 Junie 2019
Twee tienerseuns sal Maandag in die Athlone-landdroshof in Kaapstad verskyn nadat hulle Vrydag na bewering 'n motor in Nyanga gekaap het.
Lt.kol. André Traut, woordvoerder van die polisie, sê 'n silwer Nissan Almera is omstreeks 11:45 deur drie kapers gekaap. Die kapers het met die voertuig op die vlug geslaan en die polisie is in kennis gestel.
"Die gebied is gepatrolleer en binne tien minute is die voertuig in Marketweg in Philippi-Oos opgemerk en voorgekeer. Die drie insittendes het uitgespring en probeer vlug, maar twee van hulle is vasgetrek," sê Traut.
Die twee verdagtes is onderskeidelik 15 en 17 jaar oud.
"Die derde verdagte kon daarin slaag om die polisie te ontduik en hy word steeds gesoek."
Twee kinders in Oos-Kaap doodgery
Paul Eilers: 'n Legende gegroet
Mej. SA-finalis deel appeltertresep
Hart van 'n leeu
Drama by Hongaarse Grand Prix
Internasionale oorsig: IMF waarsku oor wisselende ekonomiese herstel
Die tweetjies begin hul lewe goed!! Hulle moet aangaan, jare se lekker lewe op die belastingbetaler se sak lê vir hulle voor, n baie blink toekoms!!!!
As hulle op daai ouderdom al begin, gaan hulle goed vaar in SA.
Dalk ons volgende presidente.
Die kinders het geen goeie voorbeeld vir ouers nie so dan is dit waarmee ons nou sit….scrap !
Hoe red jy n vrot nasie?
Die jong mense word misbruik a.g.v hulle ouderdom dan kan hulle nie as volwassenes verhoor word nie. Soms ook toets as toelating tot Bende. Hulle glo dat die Bendes beskik oor die mag en tans is hulle nie ver verkeerd nie want die Polisie is magteloos a.g.v. die misdadigers se regte. Wetsgehoorsame mense het mos geen regte nie.